પ્રાચીન હાલાર રાજ્યની હદ બાંધીએ તો કાંઈક આવી રીતે બંધાય, ઉત્તરે કચ્છનો અખાત અને કચ્છનું નાનું રણ, પશ્ચિમે ઓખા મઢીનું રણ અને અરબી સમુદ્ર, પૂર્વે મોરબી, રાજકોટ, ધ્રોળ તથા ગોંડલના દેશી રજવાડાઓ અને સોરઠ પ્રદેશ. હાલારની આબોહવા સમશીતોષ્ણ છે. અરબી સમુદ્ર અને કચ્છના અખાતના પવનોની અસર હેઠળ આ પ્રદેશ આવેલ હોવાથી અહીં ગરમીનું પ્રમાણ ઓછું રહે છે. પરિણામે ભરઉનાળામાં પણ વાતાવરણ ખુશનુમા રહે છે. અહીં પવનની ગતિ સામાન્ય રીતે ૫૦ થી ૫૫ કિ.મી. પ્રતિ કલાકની રહે છે. કાઠિયાવાડમાં હાલાર પ્રાંતનું મોટું રાજ્ય એટલે નવાનગર અને નવાનગર એટલે આજનું જામનગર.